**Snowboard**

Knut var svogeren til Svanhild. Han hørte at hun snakket med Snorre på radio. - Jeg var i Åre i Sverige og stod snowboard, fortalte Svanhild. Det var isete i løypa, og det gikk svinaktig fort. Jeg klarte ikke å svinge og svevde gjennom lufta. Jeg landet med knall og fall. Det var som å få en knyttneve i ansiktet, og så besvimte jeg. Svanhild fortalte at hun ble hentet med snøskuter ned til en sykebil. Snart lå hun på sykehuset og ble operert. – Jeg var redd for at knærne mine var knust, for jeg hørte noe som knakk da jeg falt, sa Svanhild og snakket videre med Snorre. – Heldigvis var det bare det ene kneet som var skadet, og nå har jeg fått på en knebeskytter. – Klarer du deg bra? spurte Snorre. – Ja, men det er vanskelig å knyte skolissene, lo hun. – Og så må jeg godsnakke med læreren min. – Jeg skal bli snekker, og nå er det snart eksamen. Svanhild snufset litt og svelget tungt. – Hvordan trener du nå? spurte Snorre. – Jeg svømmer i basseng, og det går fint, svarte Svanhild. – Jeg spiser også sunt og koser meg med knekkebrød. – Av og til blir det litt potetgull og snacks, avsluttet hun.